Այն մասին, որ ՀՀԿ-ն թեկնածու չի առաջադրի, խոսում էին նաև այլ ուժերի ներկայացուցիչներ: Այդպես, «Ծառուկյան» խմբակցության անդամ Նաիրա Զոհրաբյանը նշեց, որ տպավորություն ունի, որ ՀՀԿ-ն մտադիր չէ Երևանի քաղաքապետի թեկնածու առաջադրել: Այդ կարծիքը կիսում է նաև ավագանու Ելք խմբակցության քարտուղար Թեհմինա Վարդանյանը, ինչը բոլորովին նորմալ է համարում. «Եթե ընտրությունները լինեին մեկ կամ երկու տարի հետո, ես կփորձեի հասկանալ ՀՀԿ-ի առաջադրվելը, սակայն հեղափոխությունից հետո նոր Հայաստանում որևէ կերպ չեմ պատկերացնում նրանց առաջադրվելն ու քվեներ ստանալը: Ամեն դեպքում այն կարծիքին եմ, որ ՀՀԿ-ն թեկնածու չի առաջադրի»,- ասել է նա: